Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 242/12/8808	Rožňava, 25.5.2012
EEČ : 2-67-65-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rožňava
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Podľa § 215 ods. 1 písm. h Tr. por., s poukazom na ustanovenie § 86 písm. a Tr. zák., trestné stíhanie, vedené proti obvinenému XXXXX, nar. XXXXX v XXXXX, trvale bytom XXXXX, ul. XXXXX, za prečin zanedbania povinnej výživy podľa § 207 ods. l Tr. zák. na tom skutkovom základe, že v XXXXX a inde, ako otec maloletého XXXXX, za obdobie od mesiaca augusta 2011 doposiaľ úmyselne neprispieval pravidelne mesačne a v plnej výške na jeho výživu, hoci rozsudkom Okresného súdu v XXXXX sp. zn. 5P/48/2009 zo dňa 7.12.2009 bol zaviazaný prispievať na jeho výživu po 30,- € mesačne, v dôsledku čoho za uvedené obdobie dlhuje na výživnom sumu 161,95 €  matke maloletého, XXXXX,  z a s t a v u j e m ,  lebo zanikla trestnosť činu.

Právna veta:
lebo zanikla trestnosť činu
Odôvodnenie:
               Uznesením povereného príslušníka Obvodného Oddelenia PZ SR v XXXXX sp. zn. ČVS: ORP-117/XXXXX-2012 zo dňa 20.03.2012 bolo vznesené obvinenie XXXXX za prečin zanedbania povinnej výživy podľa § 207  ods. 1 Tr. zák.  na tom skutkovom základe, ako je to uvedené vo výrokovej časti tohto uznesenia.
   V priebehu skráteného vyšetrovania obvinený XXXXX dňa 19.04.2012 uhradil poštovou poukážkou dlžné výživné v celkovej výške 197,- € matke maloletého, XXXXX, čím vyrovnal dlh na výživnom. 
         XXXXX XXXXX uviedla, že jej syn v dôsledku neplnenia vyživovacej povinnosti obvineným netrpel núdzou a potvrdila, že obvinený jej poštovou poukážkou uhradil sumu 197,- € ako dlžné výživné vrátane výživného za mesiac apríl 2012.
         Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
         Podľa § 215 ods.1 písm. h Tr. por., prokurátor zastaví trestné stíhanie ak zanikla trestnosť činu.
	         Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka